「小李若彤」黃日瑩武打訓練受傷 臉縫7針冇陰功
2024年05月30日 12:01
東網電視
更多新聞短片
有「小李若彤」之稱嘅內地女星黃日瑩，去年喺電視劇《神隱》中飾演三生石，同趙露思及王安宇有多場對手戲嘅佢，演藝事業正值蒸蒸日上之際，27日竟然傳出佢喺訓練時不慎破相「臉縫多針」，消息一出引嚟唔少粉絲擔心。
近期有份拍攝新劇《赴山海》嘅黃日瑩，日前就被網友爆出喺參加劇組武打訓練時受傷破相，臉部縫足7針，事發後黃日瑩甚至推埋另一部戲《山河枕》嘅拍攝行程。對此，黃日瑩嘅工作室亦證實道佢早前於訓練時意外受傷，但經過治療後目前正在休養中，而佢本人亦透過語音訊息同粉絲報平安，對於自己受傷一事亦深感抱歉：「我現在已經在慢慢好轉當中了，大家不要過於擔心。」隨着消息曝光，亦引嚟唔少粉絲留言擔心：「演員臉上縫了7針得多大心理壓力。」、「臉上縫針？！別說明星就是我都覺得有點接受不了。」、「這麼漂亮的一張臉，希望沒事吧。臉對演員的事業影響太大了。」